ועדת הכספים, כנסת 20, פרוטוקול מספר 786, 2017-07-26 10:00

מכלוף מיקי זוהר: זה הסתדר.

משה גפני: אז בבקשה, תעלה עכשיו את הנושא.

מכלוף מיקי זוהר: הרעיון של הדיון פה הוא בעיקר לברך על המוגמר.

מכלוף מיקי זוהר: נמל אשדוד נענו לפניית הוועדה ולפניית לשכת הספנות,ואני חושב שגם נמל חיפה, ישבו עם לשכת הספנות והגיעו אתם להבנות כדי שהציבור יוכל לקבל שירות טוב יותר ועלויות המוצרים יפחתו.

מכלוף מיקי זוהר: העניין הוא בעיקר לספר לוועדה מה ההסכמות שהושגו, מה הפתרונות שהוצעו, להודות ולברך את הנוגעים בדבר כי אין לי בכלל צל של ספק שההסכמות הללו שהוסכמו יביאו לשינוי משמעותי באופן הפעילות השוטפת של הנמל לרווחת עובדי הנמל ומקבלי השירותים מהנמל.

מכלוף מיקי זוהר: זה דבר שהוא בעיניי מבורך ביותר.

מכלוף מיקי זוהר: נשמח לשמוע מהחברים מה ההסכמות שהושגו ולברך עליהן.

משה גפני: תודה רבה.

משה גפני: אף אחד מהחברים האחרים לא נמצא?

משה גפני: נשיא לשכת הספנות, ד"ר יורם זבה, בבקשה.

משה גפני: שלחת לנו גם מכתב תודה.

<יורם זבה: הפואנטה שהיתה בשני הדיונים בסוף השנה שעברה היתה פשוטה מאוד.

<יורם זבה: לא עוד רק רווחיות אלא דגש חזק מאוד על היבטי השירות ויש הרבה מאוד היבטים של שירות בנמלים.

<יורם זבה: לפי בקשתך עשינו את זה עם שני הנמלים.

משה גפני: רק שתדע שבהיסטוריה לא יידעו מי ביקש.

משה גפני: מי ביקש?

משה גפני: מה זה "לפי בקשתך"?

<יורם זבה: לשכת הספנות יזמה יחד עם חבר הכנסת מיקי זוהר - - -

משה גפני: עכשיו אנחנו יודעים.

<יורם זבה: בכל אופן, הדבר הזה הוא כל כך נשמע פשוט שאפילו לא אכנס לפרטים אבל הוועדה ציינה באופן מפורט את כל היבטי השירות שיכולים להיות, ואני רוצה להזכיר לחברי הוועדה שהנמלים פועלים על פי כתבי הסמכה, על פי חוקים של מדינת ישראל, תקנות וכן הלאה, ולכן חומר רב מאוד הצטבר שתמך בטענה הזו של היבטי שירות לעומת רווחיות.

<יורם זבה: לא שאנחנו נגד רווחיות, אבל חשבנו שהדבר הזה יהיה.

<יורם זבה: עכשיו אני רוצה לענות לשאלה.

<יורם זבה: אמרת בדברי הסיכום שלך שאם לא נגיע לידי סיכומים אתה בצער רב תציע תיקונים לחוק רשות החברות.

<יורם זבה: חברי הוועדה ממליצים לך לא לעשות את זה, אנחנו חושבים שהגענו להסכמה גם בלי הדבר הזה.

<יורם זבה: אתה בוודאי תשמח, כי כך התבטאת.

<יורם זבה: אנחנו רוצים לברך על המוגמר.

<יורם זבה: אנחנו רוצים להודות לחבר הכנסת מיקי זוהר שליווה אותנו ועזר לנו, לחברי ועדת הכספים שהיו מאוד פעילים בדיונים האחרונים, ולחברי הוועדה שזה נציג רשות החברות, מאיר שמרה, המשנה למנכ"ל רשות החברות, רב חובל יגאל מאור שהצטרף לוועדה בדיונים שלה, מנהל רספ"ן, מנהל נמל אשדוד איציק בלומנטל, ובדיונים השניים - מנדי זלצמן, מנהל נמל חיפה, ועבדכם הנאמן.

<יורם זבה: אני מתאר לעצמי שהביצוע יהיה קצת הדרגתי כיוון שהוא כרוך בכמה שינויים שהסכמנו עליהם, כמו אחסנת המכוניות, ודברים כאלה.

<יורם זבה: אני רוצה להגיד בצער שאנחנו לא יכולים לעשות את זה מהיום למחר, אבל, אדוני היושב-ראש, זכינו להיענות חיובית, ואני רוצה לציין את זה, של שני הנמלים ולהתקדם לקראת הפתרונות האלה.

<יורם זבה: אני כבר ותיק במקצוע הזה.

<יורם זבה: אני יכול להגיד לך שזו פעם ראשונה בתולדות המדינה ששמו דגש על הדברים האלה בצורה פורמלית, ואני מקווה מאוד שנגיע – על כל פנים, לפי ההיענות של שני מנהלי הנמלים, אני מקווה מאוד שנגיע לתוצאות מאוד חיוביות בעניין הזה, ואין ספק – ככל שהאוניה מקבלת שירות זמן קצר יותר הקליינטים משלמים פחות.

<יורם זבה: אני רוצה עוד הערה קטנה.

<יורם זבה: התברכנו בגידול בסחר שהיה קצת לא צפוי, גידול שאגב הצדיק בצורה מוחלטת לחלוטין את תוכניותיו של משרד התחבורה ושר התחבורה ישראל כץ - - -אני אומר שהגידול הזה בסחר שקרה בזמן האחרון הצדיק בצורה מוחלטת את הבנייה של הרציפים החדשים שמשרד התחבורה עומד מאחוריהם.

<יורם זבה: הלוואי וזה היה מתגשם עוד לפני זה ואנחנו נצטרך בעזרת הנמלים להתגבר עכשיו גם על הווליום הגדול שיש בהם.

<יורם זבה: בכל אופן אני חוזר ומסכם – תודה רבה לכולם.

משה גפני: תודה רבה.

משה גפני: מנכ"ל נמל אשדוד, אם אפשר בקצרה.

משה גפני: אנחנו מקדמים את כולכם בברכה.

<יצחק מרדכי בלומנטל: אני מצטרף לדברים שאמר קודמי.

<יצחק מרדכי בלומנטל: עשינו באמת צעדים על מנת שנוכל לנצל טוב יותר את - - - בנמל ועל מנת שהשירות יוכל להיות טוב יותר.

<יצחק מרדכי בלומנטל: אני רוצה רק לציין שמאז שהוקמה חברת הנמל ב-2005 עלינו בכמויות שהנמל מעביר מבערך 17 מיליון לטון למעל 22 מיליון טון, בעוד שהשטחים שנמל מתפקד בהם הם אותם שטחים.

<יצחק מרדכי בלומנטל: אנחנו שומעים אמירות כמו – תעלו לגובה, וכו', אבל זה הרבה מעבר לזה.

<יצחק מרדכי בלומנטל: שטח הנמל היום, ואם אנחנו מסתכלים קצת קדימה לקראת השנים הבאות ובטח על פתיחת התחרות בשנת 2021, הוא יהיה רק צפוף יותר ממה שהוא היום – כך שבהחלט אנחנו מעריכים שזה יגרום לכך שיהיה קשה לספק שירות טוב, וצריך לתת את הדעת על זה.

<יצחק מרדכי בלומנטל: אנחנו פנינו לגורמים, לחברת נמלי ישראל, על מנת שנקבל עוד שטחים ואלה דברים שבהחלט צריך לקבל בהם את הסיוע, כדי שנוכל לתת שירות טוב יותר ללקוחות שלנו.

<יצחק מרדכי בלומנטל: אני רוצה רק להודות לנציג לשכת הספנות, ליורם ולמאיר, מאיר שמרה, אני רוצה לומר מילות תודה ליורם זבה - - - הגענו להסכמות האלה.

<יצחק מרדכי בלומנטל: אנחנו בהחלט יכולים לומר שחל שיפור משמעותי בשירות שבא לידי ביטוי בקיצור משמעותי בזמני ההמתנה.

<גד בוטבול: אני יושב-ראש ועד תפעול בנמל אשדוד.

<גד בוטבול: קודם כל אני באמת מברך על המוגמר אבל הוא לא בדיוק מוגמר.

<גד בוטבול: הנמל תקוע ופקוק, אין משטחי עבודה, כל הסיפור של המכוניות שתוקעים את הנמל ברמה בלתי סבירה נשאר וקיים, כמות המשאיות שמגיעות לפקוד את הנמל כדי לקחת את המטענים – לא מספיקה.

<גד בוטבול: אז נכון שנעשו דברים אבל זה לא מספיק.

<גד בוטבול: אנחנו יכולים לעשות יותר, והרבה יותר, וגם להוריד את התפוקות.

<גד בוטבול: אני מסכים עם מנכ"ל הנמל בנושא השטחים, שבאמת, מישהו פה צריך לקום ולהרים את הכפפה.

מכלוף מיקי זוהר: חלק מהסיכומים זה גם פינוי רכבים, נכון?

<גד בוטבול: ברור, אבל דחו את זה.

<גד בוטבול: נתנו להם הארכת זמן ואז נותרנו עם אותו מצב, לעוד הרבה הרבה זמן.

מכלוף מיקי זוהר: אני מבין, אתה צודק, ואנחנו גם רוצים פתרון לסוגיה.

מכלוף מיקי זוהר: אני רק רוצה לומר כך, כדי לסכם את הדיון כי יש פה היום לחץ אדיר: רומא לא נבנתה ביום אחד, אבל היא נבנתה, בסוף.

מכלוף מיקי זוהר: התהליך שהנמל עובר היום בראשות המנכ"ל יחד עם שיתוף פעולה מלא עם לשכת הספנות ועובדי הנמל זה תהליך מבורך שבסופו של דבר יבשיל לידי פתרון אידיאלי לכולם.

מכלוף מיקי זוהר: אני באמת באמת מבין את מה שאתה אומר, צריך להאיץ את זה, ואני גם מבקש מהמנכ"ל אם אפשר גם להאיץ את התהליכים, למרות שיש לוחות זמנים ברורים.

מכלוף מיקי זוהר: אם אפשר להאיץ קודם, זה יהיה מבורך לכולם, גם לעובדי הנמל וגם - - -

<גד בוטבול: הרי דובר פה על יוקר המחייה אז אני מאוד מקווה, אז אני באמת רוצה לראות איך זה בא לידי ביטוי שבאמת יוקר המחייה יורד.

<אליעזר סיון: אני לא רוצה לקלקל את החגיגה, אבל בנושא התבואות - - -

מכלוף מיקי זוהר: נושא התבואות הוא נושא שאני באופן אישי טיפלתי בו - -

<אליעזר סיון: אנחנו נמצאים בקטסטרופה גדולה.

מכלוף מיקי זוהר: - - תן לזה עוד כמה חודשים ואתם תראו את השינוי.

מכלוף מיקי זוהר: אני מודה למנכ"ל על העזרה ועל הסיוע וההירתמות, מודה ליורם זבה, חברי, על המאבקים הבלתי פוסקים ועל העבודה המשותפת שלנו לטובת המטרה החשובה הזו, אנחנו מברכים על המוגמר ומקווים באמת לראות בשורות ותוצאות בשטח.

מכלוף מיקי זוהר: תודה רבה, ישיבה זו נעולה.